Nyheder

Presse

Kontakt

Cookies

Sitemap

Translate

chat
tool

send to a friend

print

search
text

Tilsyn

Risikobaseret
tilsyn

Detailtilsyn

Tilsyn
med udenlandske virksomheder

Markedsovervågning

Risikotilsyn

De fire
smileyer

Regler

Love

Bekendtgørelser

Domme

At-vejledninger
mv.

EU-regler

APV

APV-tjeklister

Arbejdsmiljøvejvisere

Arbejdsmiljøemner

Brancher

Arbejdsmiljøvejvisere

De
vigtigste regler

Selvbetjening

Anmeld
arbejdsulykker

Anmeld
erhvervssygdomme

Online.at

Produktregistret

Anmeld
udenlandsk virksomhed

Blanketter

Om
Arbejdstilsynet

Formål
og opgaver

Organisation

Om
arbejdstilsynet.dk

Arbejdsmiljøsystemet

Kontakt

Ledige
job

Forskningsfonden

Bekendtgørelser

Forside » Regler »
Bekendtgørelser » Bekendtgørelse om indretning af tekniske hjælpemidler

Bekendtgørelse om indretning af tekniske hjælpemidler*

Arbejdstilsynets bekendtgørelse nr. 612 af 25. juni 2008 med senere
ændringer - ikke autoriseret sammenskrivning

SAMMENSKRIVNINGEN omfatter bekendtgørelse

nr 612 af 25. juni 2008, som trådte i kraft delvist den
1. januar 2009, den 29. december 2009 og den 1. januar 2012,

nr.  654 af 16. juni 2011, som trådte i kraft den 15.
december 2011 og

nr.
693 af 10. juni 2013, som trådte i kraft den 1. juli 2013.

I medfør af § 35, stk. 1, §§ 46, 74, 84 og 86 i lov om arbejdsmiljø, jf.
lovbekendtgørelse nr. 1072 af 7. september 2010 og i medfør af §§ 7, 7 a, og
110, stk. 3, i lov om miljøbeskyttelse, jf. lovbekendtgørelse nr. 879 af 26.
juni 2010, samt efter bemyndigelse i henhold til § 73 i lov om arbejdsmiljø, jf.
lovbekendtgørelse nr. 1072 af 7. september 2010, efter bemyndigelse fra
miljøministeren i medfør af § 80, stk. 1, i lov om miljøbeskyttelse, jf.
lovbekendtgørelse nr. 879 af 26. juni 2010 og i medfør af § 2, stk. 2, § 4,
stk. 3, § 6, stk. 3, § 7, stk. 2, § 8, stk. 3, § 9, stk. 3, § 11, § 13, § 17,
stk. 4, § 20, § 21, stk. 1, og § 27, stk. 4, i lov nr. 155 af 20. februar 2013
om indretning m.v. af visse produkter, og efter bemyndigelse i henhold til
lovens § 22, fastsættes:

Kapitel 1 -Område og definitioner

§ 1. Bekendtgørelsen omfatter tekniske hjælpemidlers
indretning, mærkning, brugsanvisning, afprøvning og
markedsføring.

Stk. 2. Undtaget fra bekendtgørelsen er, jf. § 3
i lov om arbejdsmiljø:

Tekniske hjælpemidler inden for luftfart bortset fra dem, der anvendes i
arbejdet på landjorden.

Tekniske hjælpemidler om bord på skibe og fiskefartøjer, idet
bekendtgørelsen dog gælder for
a) de hjælpemidler, der anvendes ved
lastning og losning, bortset fra skibets hejsemidler og øvrigt fastinstalleret
udstyr, og
b) de hjælpemidler, der anvendes til værftsarbejde om bord i
skibe og til arbejde, der må ligestilles hermed.

§ 2. Ved tekniske hjælpemidler forstås i denne
bekendtgørelse:

maskiner, beholdere, apparater, redskaber og enhver anden lignende
indretning, der
a) anvendes ved forarbejdningen af et produkt,
b)
anvendes til frembringelsen af et arbejdsresultat, herunder til transport og
opbevaring, eller
c) tjener til udførelsen af en teknisk proces

dele til sådanne indretninger, præfabrikerede konstruktioner og enhver
anden tilvirket genstand, der er beregnet til sammen med andre genstande at
indgå i en færdig enhed.

Almindelige bestemmelser

§ 3. Tekniske hjælpemidler skal være indrettet således,
at de ikke indebærer risiko for sikkerhed eller sundhed, når de installeres og
vedligeholdes på passende måde og anvendes i overensstemmelse med deres
bestemmelse.

§ 4. Forpligtelserne ifølge denne
bekendtgørelse påhviler fabrikanter og andre leverandører, projekterende,
reparatører o.l. samt arbejdsgivere, ejere, virksomhedsledere, arbejdsledere,
andre ansatte og brugere efter arbejdsmiljølovens almindelige regler, jf.
§ 2 og kapitel 4 i loven.

Kapitel 2 - Ophævet (er erstattet af reglerne i bekendtgørelse
nr. 693 af 10. juni 2013)

Kapitel 3 - Andre maskiner og øvrige tekniske hjælpemidler

Konstruktion, fremstilling, udstyr og udformning

§ 36. Reglerne i dette kapitel gælder for tekniske
hjælpemidler, der ikke er omfattet af kapitel 2.

Stk. 2. For
tekniske hjælpemidlers konstruktion, fremstilling, udstyr, udformning samt
brugsanvisning gælder de almindelige bestemmelser i §§ 37 –
63.

§ 37. Et teknisk hjælpemiddel skal være
forsvarligt konstrueret og forsvarligt udført af egnede materialer under hensyn
til de påvirkninger, som det kan påregnes at blive udsat for, så det har den ud
fra sikkerheds- og sundhedsmæssige hensyn fornødne styrke og
holdbarhed.

Stk. 2. Et teknisk hjælpemiddel, hvori der er eller kan
opstå tryk, temperaturer, materialespændinger eller andre påvirkninger, som kan
forårsage farlige tilstande, skal være således konstrueret og udført eller være
forsynet med sådant udstyr til begrænsning af påvirkningerne, at de forsvarlige
og evt. fastsatte grænser herfor ikke overskrides. Om nødvendigt skal
hjælpemidlet være forsynet med et varslingsudstyr, der automatisk træder i
funktion, hvis sådanne grænser overskrides.

§ 38. I
konstruktionen af et teknisk hjælpemiddel skal indgå sikring mod farer ved
hjælpemidlet. Det skal herunder sikres, at

personer ikke kan komme i berøring med farlige maskindele eller stoffer

værktøj, emner eller dele heraf, stænk o.l. ikke kan udslynges til fare
for sikkerhed og sundhed, og

varme, kulde, stråling, støj, vibrationer, støv, fugtighed, røg, dampe,
gasser eller andet, som udvikles ved anvendelsen af hjælpemidlet, ikke afgives
på en sådan måde, at det frembyder fare for sikkerhed eller sundhed.

Stk. 2. Hvis fornøden sikring ikke kan opnås gennem konstruktionen, skal
den gennemføres på betryggende måde ved afskærmning, udsugning, andet
sikkerhedsudstyr eller andre sikkerhedstekniske
forholdsregler.

Stk. 3. Afskærmninger og andre
beskyttelsesanordninger

skal være solidt fremstillet,

må ikke forårsage yderligere risici,

må ikke let kunne flyttes eller sættes ud af drift,

skal befinde sig i tilstrækkelig afstand fra det farlige område,

må ikke hindre udsynet under arbejdet mere end højst nødvendigt, og

skal muliggøre absolut nødvendig indgriben til anbringelse og udskiftning
af dele såvel som vedligeholdelsesarbejde, idet adgangen begrænses til det
område, hvor arbejdet skal udføres, og så vidt muligt uden afmontering af
afskærmning eller anden beskyttelsesanordning.

§ 39. Udrustning for energitilførsel skal være således
konstrueret, udført og monteret, at den ikke frembyder fare for sikkerhed eller
sundhed.

§ 40. Et teknisk hjælpemiddel skal være
konstrueret, udført og udstyret således, at betjening af det kan udføres uden
fare for sikkerhed eller sundhed, og uden at andre udsættes for
fare.

Stk. 2. For ethvert andet ved hjælpemidlet forekommende
arbejde finder stk. 1 tilsvarende anvendelse i det omfang, det er muligt,
under hensyn til hjælpemidlets art.

§ 41. Den måde,
hvorpå indkobling, styring og afbrydelse af energi til et teknisk hjælpemiddel
eller andre former for påvirkning af funktioner eller arbejdsprocesser i dette
sker, skal i videst muligt omfang sikre, at der ikke opstår fare for sikkerhed
eller sundhed. Det skal herunder sikres, at betjeningen kan ske under de bedst
mulige oversigts- og kontrolforhold, og om nødvendigt skal hjælpemidler være
forsynet med udstyr, som automatisk giver signal forud for igangsætning,
standsning eller andre påvirkninger. Igangsætning må kun kunne ske ved en
bevidst handling, udført på et styresystem, der er beregnet
hertil.

Stk. 2. Standsning af funktioner eller arbejdsprocesser
skal, medmindre afbrydelse af disse kan frembyde fare, kunne ske hurtigt fra
hensigtsmæssige steder på eller ved hjælpemidlet. Hvor sikkerhedsmæssige grunde
taler for det, skal standsning kunne indtræde automatisk. Om fornødent skal
standsning være kombineret med en bremsning. Stopordre skal have højere
prioritet end igangsætningsordre.

Stk. 3. Hvis unormale
driftsforhold, herunder variationer eller afbrydelse i energitilførslen til et
teknisk hjælpemiddel, kan frembyde fare, skal hjælpemidlet have effektiv sikring
herimod. Om nødvendigt skal hjælpemidlet være forsynet med automatisk og
hensigtsmæssigt virkende varslingsanordning.

§ 42.
Belysning, der er indbygget eller påmonteret et teknisk hjælpemiddel, skal være
hensigtsmæssigt udformet, herunder blændfri.

§ 43.
Betjeningsanordninger og styresystemer skal være således konstrueret, udført og
udformet, at risiko for utilsigtet eller fejlagtig udløsning, ændring eller
standsning af funktioner, hvorved der kan opstå fare, er forhindret eller
imødegået.

Stk. 2. Styresystemer skal være sikre og skal være valgt
under hensyn til de svigt, forstyrrelser og belastninger, som kan forudses i
forbindelse med den påtænkte anvendelse.

Stk. 3.
Betjeningsanordninger skal være let tilgængelige, tydelige, lette at få øje på,
passende afmærket og være anbragt og udformet ergonomisk hensigtsmæssigt samt
være godt belyst.

Særligt udstyr

§ 44. Automatisk drevne, styrede eller overvågede
tekniske hjælpemidler skal, i det omfang det kan have sikkerhedsmæssig
betydning, være udstyret med anordninger til nedregulering af processerne,
udkobling af den automatiske styring og udstyr til manuel betjening samt evt.
nødstop.

Stk. 2. Et sådant hjælpemiddel skal desuden være forsynet
med anvisninger, diagrammer, planer e.l. materiale, som i tilfælde af
automatikkens svigt eller andre ekstraordinære situationer giver grundlag for
fuldt ud at vurdere den sikkerhedsmæssige betydning heraf og at gennemføre de
foranstaltninger eller indgreb, som måtte være nødvendige til afværgelse af fare
for sikkerhed eller sundhed.

Stk. 3. Materialets tekst og de
instruktioner, der knytter sig hertil, skal være på dansk, medmindre andet
følger af særregler eller bestemmes af direktøren for
Arbejdstilsynet.

Stk. 4. Materialet skal befinde sig på hjælpemidlet
eller i tilknytning til dette på en måde, der er hensigtsmæssig for dets
anvendelse.

§ 45. Tekniske hjælpemidler, hvis
sikkerhed er afhængig af driftstilstanden, skal i nødvendigt omfang være
forsynet med udstyr til overvågning, kontrol og styring
heraf.

Stk. 2. Overvågnings- og kontroludstyr skal være forsvarligt
konstrueret og forsvarligt udført af egnede materialer, så de fungerer
pålideligt på en sikkerheds- og sundhedsmæssigt fuldt forsvarlig
måde.

Stk. 3. Overvågnings- og kontroludstyr skal være konstrueret
og anbragt således, at de ikke uforsætligt kan bringes ud af indstilling. Deres
visning skal være korrekt, tydelig og godt belyst. Aflæsning og indstilling skal
kunne foretages fra et let tilgængeligt sted, og det skal være muligt at
foretage nødvendige justeringer eller
udskiftninger.

§ 46. Hvor der ved eller på et
teknisk hjælpemiddel skal ske færdsel eller ophold af hensyn til betjening,
vedligeholdelse, eftersyn eller anden pasning, skal der indrettes adgangs- og
færdselsveje samt arbejdsplatforme i nødvendigt omfang. Disse skal være således
udformet og udført, sikret og belyst, at deres benyttelse er sikkerheds- og
sundhedsmæssigt fuldt forsvarlig.

Udformning

§ 47. Hvor form eller farve af et teknisk hjælpemiddel
eller dele heraf kan have sikkerheds- eller sundhedsmæssig betydning, skal der i
videst muligt omfang være taget hensyn
hertil.

§ 48. Markeringsfarver og -symboler skal
være tydelige og holdbare, og af hensyn til synsopfattelsen skal der i det hele
tilstræbes en hensigtsmæssig form- og farvegivning af
hjælpemidlet.

§ 49. Tilgængelige dele af
hjælpemidlet skal, i den udstrækning dets anvendelse efter bestemmelsen tillader
det, være udformet således, at skarpe hjørner, kanter, ru over-flader o.l., som
kan medføre personskade, ikke forekommer.

Stk. 2. Udformningen skal
så vidt muligt sikre, at hjælpemidlet nemt kan renholdes, og at rengøringen af
og ved det kan ske uden fare for sikkerhed eller
sundhed.

§ 50. Et teknisk hjælpemiddel, som må
påregnes at kunne blive genstand for flytning, transport, opstilling og montage,
skal udformes under hensyn hertil og om nødvendigt forsynes med anordninger,
således at flytning mv. kan ske på sikkerheds- og sundhedsmæssigt fuldt
forsvarlig måde.

Brugsanvisning og mærkning

§ 51. Med leveringen af et teknisk hjælpemiddel skal
følge sådan brugsanvisning, som er nødvendigt for, at hjælpemidlet kan anvendes,
transporteres og opstilles sikkerheds- og sundhedsmæssigt fuldt forsvarligt samt
holdes i forskriftsmæssig stand. Hertil hører fornødne angivelser, planer,
diagrammer o.l. for hjælpemidlets indretning og funktion, oplysning om farer
eller andre særlige forhold ved hjælpemidlet, herunder begrænsninger i brugen,
som kan have betydning for sikkerhed og sundhed i arbejdsmiljøet, og som ikke er
almindeligt kendt. Den skal desuden indeholde oplysning om evt. særlige
sikkerhedsforanstaltninger, som er nødvendige i forbindelse med hjælpemidlets
anvendelse, transport, opstilling og vedligeholdelse. Er personlige værnemidler
nødvendige, skal brugsanvisningen give oplysning om disses art og anvendelse,
som er i overensstemmelse med de regler, der måtte være givet
herom.

Stk. 2. Brugsanvisningen skal være fyldestgørende og let
forståelig for dem, der kan påregnes at skulle benytte den. Den skal være
affattet på dansk, medmindre andet følger af særregler, eller direktøren for
Arbejdstilsynet tillader eller stiller krav om et andet
sprog.

Stk. 3. I det omfang det kan have sikkerheds- eller
sundhedsmæssig betydning, skal brugsanvisningen, væsentlige dele heraf eller
henvisninger til den være angivet direkte på hjælpemidlet eller på skilt, opslag
e.l., til opsætning ved dette.

Stk. 4. Enhver maskine, der udleveres
eller udstilles her i landet, skal være forsynet med fremstillerens eller for
importerede maskiners vedkommende importørens navn og adresse eller med anden
markering, som gør det let at identificere fremstilleren, henholdsvis
importøren.

Mobile arbejdsredskaber, herunder selvkørende redskaber

§ 52. Hvis et mobilt arbejdsredskab er beregnet til, at
der opholder sig en eller flere personer på redskabet, skal redskabet være
indrettet således, at risikoen for personerne mindskes mest muligt, når
redskabet er i bevægelse. Dette gælder også ved risiko for, at personerne kommer
i kontakt med hjul eller larvefødder, eller at de bliver fanget af
disse.

§ 53. Hvis en utilsigtet blokering af
kraftoverføringsdelene mellem et mobilt arbejdsredskab og dets tilbehør eller
anhænger kan medføre særlige risici, skal redskabet være udstyret eller
indrettet på en måde, der forhindrer blokering af kraftoverføringsdelene. Hvor
sådanne blokeringer ikke kan forhindres, skal der træffes enhver tænkelig
forholdsregel for at undgå personskade.

§ 54. Et
mobilt arbejdsredskab skal være forsynet med fastgørelsesanordninger til
kraftoverføringsdelene, hvis det er nødvendigt for at undgå, at delene slæber
hen ad jorden og derved bliver tilsølet eller ødelagt.

§ 55
. Hvis et mobilt arbejdsredskab er beregnet til, at der opholder sig en
eller flere personer på redskabet, skal redskabet afhængigt af de faktiske
anvendelsesforhold, være forsynet med en af nedennævnte sikkerhedsindretninger
for at begrænse risici i forbindelse med væltning eller stejling:

en indretning, der forhindrer redskabet i at hælde mere end 45 grader,

en indretning, der sikrer tilstrækkelig fri afstand rundt om den eller de
personer, der opholder sig på redskabet, hvis dette kan hælde mere end 45
grader, eller

enhver anden indretning med tilsvarende formål.

Stk. 2. De i stk. 1 nævnte sikkerhedsindretninger kan være
integreret i arbejdsredskabet.

Stk. 3. De i stk. 1 nævnte
sikkerhedsindretninger er ikke påkrævet, når arbejdsredskabet er stabiliseret
under brugen, eller når selve redskabets konstruktion forhindrer, at det kan
stejle eller vælte.

Stk. 4. Er der risiko for, at en person, der
opholder sig på arbejdsredskabet, kan komme i klemme mellem dele af
arbejdsredskabet og jorden, skal der være monteret et system, fx sikkerhedssele,
til fastspænding af den eller de personer, der opholder sig på
arbejdsredskabet.

§ 56. Hvis en gaffeltruck er
beregnet til, at der opholder sig en eller flere personer på gaffeltrucken, skal
denne være indrettet eller udstyret med fx en af nedennævnte indretninger for at
begrænse risici i forbindelse med væltning:

en førerkabine,

en indretning, der forhindrer gaffeltrucken i at vælte,

en indretning, der sikrer, at der i tilfælde af væltning er tilstrækkelig
plads mellem jorden og visse dele af gaffeltrucken til den eller de personer,
der opholder sig på den, eller

en konstruktion, fx sikkerhedssele, der fastspænder personen eller
personerne til førersædet, således at de ikke fanges af dele af gaffeltrucken,
hvis den vælter.

§ 57. Hvis kørsel med et selvkørende arbejdsredskab kan
indebære risici for personer, skal det opfylde følgende krav:

Redskabet skal være forsynet med en anordning, der forhindrer utilsigtet
igangsætning.

Hvis redskabet omfatter flere enheder, der kan bevæge sig samtidigt på
samme skinnelegeme, skal redskabet være forsynet med passende anordninger til
mindskelse af følgerne af en eventuel kollision.

Redskabet skal være forsynet med en anordning til nedbremsning og
standsning. I det omfang hensynet til sikkerheden kræver det, skal der være en
let tilgængelig nødbetjeningsenhed med betjeningsorganer eller et automatisk
system til nedbremsning og standsning af redskabet i tilfælde af, at
hovedbetjeningsenheden svigter.

Hvis førerens direkte synsfelt er utilstrækkeligt med henblik på
sikkerheden, skal der installeres passende hjælpeanordninger til forbedring af
udsynet.

Hvis redskabet er beregnet til brug om natten eller på mørke steder, skal
det være forsynet med en belysningsanordning, der er tilpasset det arbejde,
der skal udføres, og som skal skabe tilstrækkelig sikre forhold.

Hvis redskabet i sig selv indebærer en brandrisiko, eller hvis anhænger
eller last indebærer en brandrisiko, som kan udsætte personer for fare, skal
det være forsynet med passende udstyr til brandbekæmpelse, medmindre sådant
udstyr allerede befinder sig i tilstrækkelig nærhed af anvendelsesstedet.

Et fjernstyret arbejdsredskab skal standse automatisk, hvis det bevæger
sig uden for fjernstyringens rækkevidde.

Et fjernstyret arbejdsredskab, som under normale anvendelsesbetingelser
kan indebære risici for påkørsel eller fastklemning, skal forsynes med
anordninger, som beskytter mod sådanne risici, medmindre der allerede er andre
passende anordninger til kontrol af risikoen for påkørsel.

Arbejdsredskaber, der anvendes til løft af byrder
§ 58.
Hvis et redskab, der anvendes til løft af byrder, installeres fast, skal det
sikres, at det er solidt og stabilt under brugen, især under hensyntagen til de
byrder, der skal løftes, og til hvorledes udstyret er ophængt eller
fastgjort.

§ 59. Et redskab, der anvendes til løft af byrder, skal
være tydeligt mærket med den tilladelige belastning.

Stk. 2. Der
skal ved redskabet foreligge en tabel, der viser de tilladelige belastninger i
redskabets forskellige stillinger.

Stk. 3. Tilbehør til redskabet
skal mærkes på en sådan måde, at de tekniske egenskaber, der har betydning for
sikkerheden, fremgår tydeligt.

Stk. 4. Hvis et redskab ikke er
beregnet til løft af personer, skal dette, hvis der er mulighed for at tage
fejl, angives ved passende tydelig skiltning.

§ 60.
Et fastinstalleret redskab, der anvendes til løft af byrder, skal være
installeret således, at risikoen mindskes for, at byrderne:

rammer personer,

utilsigtet foretager farlige bevægelser eller falder ned, eller

utilsigtet frigøres.

§ 61. Et redskab, der anvendes til løft eller flytning
af personer, skal være konstrueret således,

at man ved hjælp af passende anordninger forhindrer nedstyrtning af
kabine, kurv eller lignende,

at man undgår risiko for, at en person kan falde ud af kabine, kurv eller
lignende,

at man undgår risiko for, at en person kvæstes, fastklemmes eller stødes
især som følge af utilsigtet kontakt med genstande, og

at personer, der i tilfælde af uheld er lukket inde i kabine, kurv eller
lignende kan frigøres og ikke udsættes for fare.

Stk. 2. Hvis det på grund af arbejdsstedet eller højdeforskellen
ikke er muligt ved hjælp af en særlig anordning at undgå de i stk. 1, nr.
1, omhandlede risici, skal der anvendes et bæremiddel (ståltov eller kæde) med
forhøjet sikkerhedsfaktor.

§ 62. (Træder i
kraft 1. januar 2012, se dog § 70, stk. 3) Byggeelevatorer, som
udelukkende er indrettet til materialetransport, og som er midlertidigt
installeret til brug ved udførelsen af byggeopgaver, skal være indrettet
således, at de har et sikkerhedsniveau der mindst svarer til kravene i
standarden DS/EN 12158-1 af 28. december 2000.

§ 63
. Ikke-CE mærkede mekanisk drevne hejseredskaber, som med et bæremiddel
løfter en byrde frithængende, og spil, som ved brug af et eller flere bæremidler
løfter en byrde, der er helt eller delvis styret i sin bane, eller som ved brug
af tov, kæde e.l. anvendes til træk eller bugsering, skal, ud over kravene i
dette kapitel, opfylde de supplerende krav i bilag XII.

Stk. 2.
Undtaget fra stk. 1 er:

hejseredskaber og spil til brug for bevægelseshæmmede personer, og

elevatorer m.v.

Kapitel 4 - Detailregler

§ 64. Direktøren for Arbejdstilsynet kan for enkelte
typer af tekniske hjælpemidler fastsætte detailregler i overensstemmelse med
foranstående bestemmelser.

Stk. 2. Der kan i reglerne anvendes
henvisninger til normer og standarder, når disse angives entydigt, herunder med
datering.

§ 65. Direktøren for Arbejdstilsynet kan
udsende anvisninger, hvori der gives nærmere retningslinier for, hvorledes
bestemmelser i bekendtgørelsen og detailregler kan opfyldes.

Kapitel 5 - Dispensation og klage

§ 66. Direktøren for Arbejdstilsynet kan i det enkelte
tilfælde tillade afvigelser fra denne bekendtgørelse, hvor det på grund af
hjælpemidlets særlige indretning og anvendelse eller særlige forhold i øvrigt
skønnes rimeligt og forsvarligt. Dette gælder dog ikke for tekniske hjælpemidler
omfattet af kapitel 2.

§ 67. Afgørelser efter
bekendtgørelsen kan påklages efter § 81 i lov om
arbejdsmiljø.

Stk. 2. Klage over afgørelser truffet af
prøvningsinstitutioner, jf. § 34, kan indbringes for Arbejdstilsynet inden
4 uger efter at afgørelsen er meddelt den pågældende.

Kapitel 6 - Straf

§ 68. Medmindre højere straf er forskyldt efter lov om
arbejdsmiljø eller anden lovgivning, straffes med bøde eller fængsel i indtil 1
år den, der

overtræder § 3, §§ 19-20, §§ 22-32, § 34, stk. 2, og
§§ 37-63

ikke efterkommer påbud eller forbud, der er meddelt i henhold til
bekendtgørelsens bestemmelser, eller

tilsidesætter vilkår for tilladelser i henhold til
bekendtgørelsen.

Stk. 2. For overtrædelse af § 3, §§ 19 -20,
§§ 22 -32, § 34, stk. 2 og §§ 37 - 63, kan der pålægges en
arbejdsgiver bødeansvar, selv om overtrædelsen ikke kan tilregnes ham som
forsætlig eller uagtsom. Det er en betingelse for bødeansvaret, at overtrædelsen
kan tilregnes en eller flere til virksomheden knyttede personer eller
virksomheden som sådan. For bødeansvaret fastsættes ingen
forvandlingsstraf.

Stk. 3. Der kan pålægges selskaber m.v. (juridiske
personer) strafansvar efter reglerne i straffelovens 5.
kapitel.

§ 69. I detailregler efter bekendtgørelsen
kan der fastsættes straf for overtrædelse af bestemmelser i disse efter
§ 84 i lov om arbejdsmiljø.

Kapitel 7 - Ikrafttrædelses- og overgangsbestemmelser

§ 70. Bekendtgørelsen træder i kraft den 1. januar
2009, jf. dog stk. 2-3.

Stk. 2. Kapitel 2 træder i kraft den 29.
december 2009.

Stk. 3. § 62 træder i kraft 1. januar 2012.
Byggeelevatorer, som udelukkende er indrettet til materialetransport, og som er
midlertidigt installeret til brug ved udførelsen af byggeopgaver, skal dog med
virkning fra 1. januar 2009 være sikret effektivt mod, at personer og gods kan
styrte ned.

Stk. 4. Samtidig med denne bekendtgørelses ikrafttræden
ophæves bekendtgørelse nr. 561 af 24. juni 1994 om indretning af tekniske
hjælpemidler, bortset fra kapitel 2, jf. §§ 5 – 18 herunder bilag I-VIII,
der finder anvendelse for maskiner og sikkerhedskomponenter, der er markedsført
eller ibrugtaget i perioden fra 1. januar 1995 til 29. december
2009.

Stk. 5. Den krævede dokumentation i bilag V i bekendtgørelse
nr. 561 af 24. juni 1994 om indretning af tekniske hjælpemidler, jf.
stk. 2, skal være til rådighed for de kompetente myndigheder i
medlemsstaterne i mindst 10 år efter maskinens fremstillingsdato eller ved
seriefremstilling den sidst producerede enheds
fremstillingsdato.

Stk. 6. Direktøren for Arbejdstilsynet kan fra
den 29. juni 2008 udpege prøveinstitutioner jf.
§ 33.

§ 71. Bekendtgørelse nr. 621 af 11.
december 1975 om indretning og brugen af boltepistoler og deres tilbehør ophæves
den 30. juni 2011. Boltepistoler og deres tilbehør, der opfylder
indretningskravene i bekendtgørelsen, kan markedsføres og ibrugtages indtil den
29. juni 2011.

§ 72. Samtidig med denne
bekendtgørelses ikrafttræden ophæves kapitel 2 og kapitel 3 i bekendtgørelse nr.
1101 af 14. december 1992 om indretningen af hejseredskaber og
spil.

* Bekendtgørelsen indeholder bestemmelser, der
gennemfører Rådets direktiv nr. 2006/42/EF (»Maskindirektivet«), EF-Tidende
2006, L157/24, som ændret ved Europa-Parlamentets og Rådets direktiv
2009/127/EF, EF-Tidende 2009, L 310/29, samt bestemmelser der gennemfører Rådets
direktiv 2009/104/EF, EF-Tidende 2009, L 260/5.

Officielle
noter
Bekendtgørelsen indeholder bestemmelser, der gennemfører
dele af Europa-Parlamentets og Rådets direktiv 2009/127/EF af 21. oktober 2009
om ændring af direktiv 2006/42/EF for så vidt angår pesticidudbringningsudstyr,
EF-Tidende 2009, L 310/29.

Indhold

1
- Område og definitioner

2
- CE-mærkede maskiner samt delmaskiner

3
- Andre maskiner og øvrige tekniske hjælpemidler

4
- Detailregler

5
- Dispensation og klage

6
- Straf

7
- Ikrafttrædelses- og overgangsbestemmelser

Bilag

I -
XI Ophævet (er erstattet af bekendtgørelse 693 af 10. juni
2013, bilag 1)

XII
- Ikke-CE mærkede hejseredskaber og spil

Arbejdstilsynet | Postboks 1228 | 0900 København C | Telefon 7012 1288 |
Fax 7012 1289 | [email-masked]

ArbejdstilsynetArbejdsmarkedsstyrelsenArbejdsmiljøklagenævnetArbejdsmiljørådetArbejdsskadestyrelsenBeskæftigelsesministerietForebyggelsesfondenStyrelsen for Fastholdelse og
RekrutteringForskningscenter for
ArbejdsmiljøVidencenter
for
Arbejdsmiljø